బిఎఫ్‌ఎస్‌ఐ రంగాల్లో తగ్గిన టిసిఎస్‌ రాబడులు
రెండో త్రైమాసికంలోనూ ఇదే తీరు?
ముంబై, సెప్టెంబరు 8: ఐటిసేవల దిగ్గజం టిసిఎస్‌షేర్లు గురువారం 6.4శాతం దిగజారాయి.ముంబై కేంద్రంగా పనిచేస్తున్న ఐటి మేజర్‌ తన కీలకమైన బ్యాంకింగ్‌, ఆర్ధికసేవలు, బీమా రంగాల్లో ఎక్కువ నష్టం చవిచూసినట్లు అంచనా. ఆగస్టు చివరినాటికి ఉన్న గణాంకాలను పరిశీలిస్తే కంపెనీ కస్టమర్‌ ముఖచిత్రం కొంత అప్రమత్తంగా కనిపిస్తోందని విశ్లేషించింది. ప్రత్యేకించి అమెరికాలో బ్యాంకింగ్‌, ఆర్ధికసేవలు, బీమా రంగాల్లో వ్యయనియంత్రణ పాటించడమే ఇందుకు కీలకంగా భావిస్తోంది. ఈమేరకు టిసిఎస్‌ బాంబేస్టాక్‌ ఎక్ఛేంజికి నివేదిక కూడా ఇచ్చింది. బిఎఫ్‌ఎస్‌ఐ విభాగం టిసిఎస్‌కు అత్యంత కీలకమైనది కావడం గమనార్హం. మొత్తం రాబడుల్లో 40శాతం ఈ విభాగంనుంచే అందుతాయి. భారత్‌లో అతిపెద్ద ఔట్‌సోర్సింగ్‌ కంపెనీగా ఉన్న టిసిఎస్‌ తీరుతెన్నులపై వచ్చేవారం మరింత స్పష్టత వస్తుందని అంచనా. గతవారంలో మైండ్‌ట్రీ ఐటికంపెనీ జారీచేసిన విధంగానే టిసిఎస్‌ కూడా లాభాలపై అన్రపమత్తం అవుతుందని అంచనా. ఐటి రంగ షేర్లపై ఇన్వెస్టర్లు ముందుకు ఆసక్తి చూపించడంలేదని అవగతం అవుతోంది. ఇటీ వలికాలంలో ఎక్కువ అమ్మకాల వత్తిడికి ఐటి కంపెనీలు లోనవుతున్నాయి. ఇన్ఫోసిస్‌ జూలైలో మరింతగా అమ్మకాలు దిగజారడంతో ఎక్కువ ఒత్తిడి ఎదుర్కొంది. కీలకమైన ఐటి కంపెనీలన్నీ హెచ్‌సిఎల్‌టెక్‌ 2.2శాతం, టెక్‌ మహీంద్ర 2.3శాతం, ఇన్ఫోసిస్‌ 1.8శాతం, విప్రనో 1.9శాతం దిగజారాయి. టిసిఎస్‌లో కొనసాగిన అమ్మకాల వత్తిడి ప్రభావం వీటిపై చూపించింది. టిసిఎస్‌ జూన్‌ త్రైమాసికంలో భారీగానే ఫలితాలు ప్రకటించింది. స్థిరమైన కరెన్సీ రాబడుల వృద్ధిని ప్రకటించింది.
వార్షిక పద్ధతిన 3.1శాతంగా ప్రకటించింది. పన్నుల చెల్లింపులకు ముందు నిర్వహణ మార్జిన్‌ కూడా 25.1 శాతంగా ఉందని తొలిత్రైమాసికంలో ప్రకటించింది. అయితే తాజాగా టిసిఎస్‌ బిఎస్‌ఇకి ఇచ్చిన నివేదికను చూస్తే రెండోత్రైమాసికంలో టిసిఎస్‌ అంతగా పనిచేయక పోవచ్చని అంచనా. రెండోత్రైమాసిక వృద్ధి 1-2శాతంగా ఉంటుంది. తొలి త్రైమాసికంతో పోలిస్తే 3.1శాతం తగ్గుతుందని అంచనా వేస్తోంది. సీజనల్‌గా రెండో అర్ధభాగం వృద్ధిపరంగా నీరసిస్తుందని అందువల్లనే కంపెనీ రాబడులు కూడా 3-4శాతం తగ్గే అవకాశం ఉంటుందని రెలి గేర్‌ సెక్యూరిటీస్‌ విశ్లేషించింది. ఎడెల్విసిస్‌ సెక్యూ రిటీస్‌ అంచనాల ప్రకారం రెండో త్రైమాసికం టిసిఎస్‌కు మంచి వృద్ధిని తెస్తుందని ప్రకటించిం ది. ఇన్ఫోసిస్‌, టిసిఎస్‌లకు మంచి లాభదాయకం అవుతుందని అంచనా వేసింది. బిఎఫ్‌ఎస్‌ఐ విభా గం మొత్తం 40శాతం రాబడులను అందిస్తున్నది. రెండోత్రైమాసికంలో వీటి పనితీరు కొంత మంద గమనంతో ఉండవచ్చని దీనివల్ల టిసిఎస్‌ 2017 ఆర్థికవృద్ధిని కొంత తగ్గించే అవకాశం ఉంటుందని బ్రోకింగ్‌కంపెనీలు చెపుతున్నాయి. జియోజిత్‌ బిఎన్‌పి పరిభాస్‌గౌరంగ్‌షా మాట్లాడుతూ టిసిఎస్‌ విశ్లేషణ ఐఇరంగంలోని ప్రతికూలతను స్పష్టం చేస్తోందని వెల్లడించారు. భారత్‌లోని 150 బిలి యన్‌ డాలర్ల ఐఇరంగం ఇటీవలి కాలంలో ఒత్తిడికి గురవుతోంది. అమెరికా, యూరోప్‌ మార్కెట్లప్రభా వం ఎక్కువ కనిపిస్తోంది.
ఐటి కంపెనీలకు రాబడుల్లో 70-80శాతం ఈ దేశాలకూటమి నుంచే వస్తోంది. అంతేకాకుండా బ్రెగ్జిట్‌ కారణంగా కొన్ని ప్రతికూపవనాలు పెరిగాయి. ఈ రిణామాలు ఐటిరంగంపై మరింత ఒత్తిడిని తెస్తున్నాయి. టిసిఎస్‌ షేర్లు 5.3శాతం దిగువన ట్రేడింగ్‌ జరిగాయి. 2311.50 రూపాయలుగా కొనసాగుతోంది.